
REPUBLIKA HRVATSKA
TRGOVAČKI SUD U PAZINU
St-253/2026-15


Z A P I S N I K
od 29. srpnja 2026. 

Sastavljen kod Trgovačkog suda u Pazinu, radi izjašnjenja 
o prijedlogu i raspravi o uvjetima za otvaranje stečajnog postupka nad dužnikom VAL ISTINE j.d.o.o. Rovinj, Zagrebačka ulica 8, OIB: 02127287655, MBS: 130102683.

OD SUDA PRISUTNI:
Ivan Dujić, stečajni sudac
Jasmina Matika, zapisničarka

Početak u 12:00 sati.

	Utvrđuje se da su pristupili:
· za Republiku Hrvatsku Blanka Cotman-Kalac, zamjenica ŽDO u Puli, na daljinu 
· Omar Abuselyana, zakonski zastupnik, u sudnici


Sudac donosi 

z a k lj u č a k

Ročište radi očitovanja o prijedlogu za otvaranje stečajnog postupka spaja se s ročištem radi rasprave o pretpostavkama za otvaranje stečajnog postupka (čl. 128. st. 5. Stečajnog zakona).

Utvrđuje se da je rješenje kojim je pokrenut prethodni postupak te zakazano ovo ročište objavljeno na mrežnoj stranici e-oglasna ploča sudova 8. srpnja 2026., te se dostava smatra obavljenom istekom osmog dana od dana objave, sukladno čl. 12. st. 1. Stečajnog zakona.

	Utvrđuje se da nije zaprimljen popis imovine za dužnika.

           Zakonski zastupnik dužnika navodi da se ne protivi prijedlogu za otvaranje stečajnog postupka. 

           Na upit suca zakonski zastupnik dužnika odgovara da dužnik nema imovine iz koje bi se namirili troškovi stečajnog postupka. Dužnik nije vlasnik nekretnina ni pokretnina veće vrijednosti, nema automobila niti drugih registriranih vozila. Dužnik je bio u najmu te je koristio inventar koji mu je iznajmio najmodavac a dužnik ima samo nešto sitnog inventara poput stolica, stolova i sl. a što je sve amortizirano i staro te ne vrijedi gotovo ništa. Na daljnji upit suca zakonski zastupnik dužnika navodi: da misli da knjigovođa nije predao financijsko izvješće za 2025; da ne zna na što se odnosi stavka "novac u banci i blagajni" u iznosu od 172.330,00 eura iz godišnjeg financijskog izvještaja 2024.; da dužnik nikada takav novac nije imao već jedino dnevne promete što bi brzo potrošio. Dodaje da ne zna ni na što se odnosi stavka "potraživanja od države i drugih institucija" u iznosu od 19.046,00 eura. Uglavnom navodi da dužnik nema nikakve imovine niti potraživanja prema trećima.

	Vjerovnik Republika Hrvatska navodi da predlaže da se dužniku dodatno naloži da dostavi knjigovodstvene podatke i dokumentaciju, a osobito vezano uz stavke za koje je danas na ročištu naveo da ne zna o čemu se radi, kao i da dostavi novija financijska izvješća ukoliko su ista predana.


  	Sudac donosi

z a k lj u č a k

Nalaže se dužniku da u roku od 15 dana dostavi knjigovodstvene podatke i dokumentaciju, a osobito vezano uz stavke za koje je danas na ročištu naveo da ne zna o čemu se radi, kao i da dostavi novija financijska izvješća ukoliko su ista predana.

Odluka će se donijeti naknadno, u pisanom obliku. 

	Zapisnik će se objaviti na e-Oglasnoj ploči.



Dovršeno u 12:16 sati



					   Stečajni sudac		             Za dužnika           


					         

     Zapisničarka			    Vjerovnici

